FOTO'S: Klein Karoo se Tim Theron besoek New York | SARIE
Tim en Juanli, die eerste aand in Time Square	Verwante Artikels
FOTO’S: Klein Karoo se Tim Theron besoek New York	deur SARIE.com-span
Van ons gunsteling-bekendes het dié feestyd oor die waters gegaan om hul vakansie in die koue Noordelike Halfrond te vier. Onder hulle was Tim Theron en sy vrou, Juanli. Hulle deel hul vakansiefoto’s met SARIE.com.
Ons is uiteindelik deur die verskriklike sekuriteit by JFK-lughawe, en amptelik in New York!
Ons het in New York en Washington DC liters en liters van Starbucks se spesiale “festive specials” gedrink – die Choc Mint Mocha en Creme Caramel Latte was ons gunsteling!
Ons het kaartjies gekry om deel te wees van die gehoor vir ‘n episode van The Late Show with David Letterman!
By die Museum of Modern Art was Van Gogh se Starry Night ‘n hoogtepunt!
Dit was baie koud in NY (nog nie so koud soos dit nou daar is nie), en niks help beter vir die koue as ‘n lekker koppie sop van “Hale and Hearty” nie.
Dit was nog altyd die droom van Tim en Juanli, ’n projekbestuurder en koördineerder van die opvoedkundige tolkprojek by die Universiteit Stellenbosch, om New York te sien. Daarom is hulle na die Groot Appel toe vir nuwe inspirasie.
“Dit was alles wat ons gehoop het én meer,” sê hy. Tim reken al is New York nie dieselfde as Suid-Afrika nie, het die stad beslis ’n stukkie van hul albei se harte gesteel.
Die die bekende bul-standbeeld naby Wall Street.
China Town is nie net vir die toeriste nie, dis regtig soos ‘n stukkie China in die middel van NY.
Central Park is nóg mooier as wat mens dink. Dit was een van die absolute hoogtepunte van ons tyd in NY.
Die “subway” was ‘n ondervinding, en absolute plesier as jy eers gewoond raak aan al die roetes.
“En New York gaan slaap regtig nie. Glad nie. Ons het elke moontlike besienswaardigheid gesien wat daar is, ons voete af geloop.”
Op pad na die Statue of Liberty was dit kouer as koud op die boot!
Die Museum of Modern Art.
Ons was vir drie dae na Washington DC en het al die museums en monumente platgeloop!
Een van Juanli se gunsteling programme op TV is “Say yes to the dress”. Daarom was die ‘n groot bederf toe ons by Kleinveld Bridal, waar die reeks geskiet word, verbystap. Ons wou net vinnig loer hoe dit binne lyk, maar toe word ons op ‘n hele toer geneem deur die eienaar van die winkel, Mara Urshell.
Ons het die Broadway musiekblyspel Once gaan kyk. Dit wat net absoluut fantasties. Juanli het ná die tyd ‘n foto saam met Arthur Darvill, wat die hoofrol vertolk het, geneem. Ons het ‘n geheime hamburger-restaurant ontdek waarvan net die ‘locals’ weet. Dit is weggesteek in ‘n hotel se “basement” en dit het die heerlikste burgers ooit! Maar dis nie al nie. Met dié vakansie, hul eerste besoek aan New York, het Tim en Juanli probeer wegkom van die toeriste-bestemmings sodat hulle die “regte New York” kan beleef. Hulle het tyd gemaak om na die locals se eet- en kuierplekke te gaan.
NY se “Highline” – ‘n park gebou op die oorblyfsels van ‘n verhewe treinspoor wat bo die strate van New York geloop het.
Vir Tim was New York ’n ware wêreldstad.
“Byna almal is van iewers anders af, so almal is welkom,” vertel Tim, wat New Yorkers ook as baie vriendelik ervaar het.
Strawberry Fields in Central Park, oorkant die gebou waar John Lennon doodgeskiet is.
Hoewel die paartjie ook ’n rukkie in Washington gekuier het, sal Tim eerder eendag vir ’n paar maande in New York wil gaan bly.
“Met Broadway en al die TV-reekse wat daar geskiet word,” verduidelik hy.